CELEX: 32003D0863
Language: hr
Date: 2003-12-02 00:00:00
Title: 2003/863/EZ: Odluka Komisije od 2. prosinca 2003. o zdravstvenim certifikatima za uvoz proizvoda životinjskog podrijetla iz Sjedinjenih Američkih Država (priopćena pod brojem dokumenta C(2003) 4444)  Tekst značajan za EGP

03/Sv. 030
            
            
               HR
            
            
               Službeni list Europske unije
            
            
               150
            
         32003D0863
   
               L 325/46
            
            
               SLUŽBENI LIST EUROPSKE UNIJE
            
            
               02.12.2003.
            
         
      ODLUKA KOMISIJE
   
   od 2. prosinca 2003.
   o zdravstvenim certifikatima za uvoz proizvoda životinjskog podrijetla iz Sjedinjenih Američkih Država
   (priopćena pod brojem dokumenta C(2003) 4444)
   (Tekst značajan za EGP)
   (2003/863/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 98/258/EZ od 16. ožujka 1998. o sklapanju Sporazuma između Europske zajednice i Sjedinjenih Američkih Država o sanitarnim mjerama za zaštitu javnog zdravlja i zdravlja životinja u trgovini živim životinjama i proizvodima životinjskog podrijetla (1), a posebno njezin članak 3.,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (2), kako je zadnje izmijenjena Uredbom (EZ) br. 807/2003 (3), a posebno njezin članak 11. stavak 2. i članak 22. stavak 2., te odgovarajuće odredbe drugih direktiva kojima se utvrđuju sanitarni uvjeti i obrasci certifikata za uvoz živih životinja i proizvoda životinjskog podrijetla iz trećih zemalja,
   budući da:
   
               (1)
            
            
               U Prilogu V. Sporazumu između Europske zajednice i Sjedinjenih Američkih Država o sanitarnim mjerama za zaštitu javnog zdravlja i zdravlja životinja u trgovini živim životinjama i proizvodima životinjskog podrijetla (Sporazum), utvrđuju se, inter alia, sanitarne mjere za svježe meso, mesne proizvode i neke druge proizvode životinjskog podrijetla kojima se trguje sa Sjedinjenim Američkim Državama za koje je utvrđena jednakovrijednost.
            
         
               (2)
            
            
               Direktivom Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravstvo kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (4), kako je zadnje izmijenjena Odlukom Komisije 2003/721/EZ (5), predviđeni su posebni zahtjevi certificiranja za životinje i proizvode životinjskog podrijetla kako bi se spriječilo širenje bolesti životinja i ljudi.
            
         
               (3)
            
            
               Člankom 10. Direktive 92/118/EEZ zahtijeva se da želatina i kolagen za prehranu ljudi namijenjeni za uvoz u EZ moraju biti praćeni zdravstvenim certifikatom koji je u skladu s obrascem prikazanim u Prilogu II. poglavlju 4.
            
         
               (4)
            
            
               Odlukom Komisije 2003/833/EZ (6), kojom se u ime Europske zajednice odobravaju izmjene priloga Sporazumu između Europske zajednice i Sjedinjenih Američkih Država o sanitarnim mjerama za zaštitu javnog zdravlja i zdravlja životinja u trgovini živim životinjama i proizvodima životinjskog podrijetla, odobrene su preporuke Zajedničkog odbora za upravljanje osnovanog u okviru Sporazuma koje se odnose na jednakovrijednost standarda Sjedinjenih Država za želatinu i kolagen sa standardima Zajednice te bi ih trebalo provesti; u skladu s tim trebalo bi utvrditi obrasce certifikata za uvoz želatine i kolagena iz Sjedinjenih Država u Zajednicu koji pružaju odgovarajuća jamstva.
            
         
               (5)
            
            
               Primjereno je da Zajednica tako priznatu jednakovrijednost Sjedinjenim Državama provodi na privremenoj osnovi, dok Sjedinjene Države ne potvrde svoje odobrenje izmjena Sporazuma.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Države članice odobravaju uvoz želatine i kolagena za prehranu ljudi iz Sjedinjenih Država, pod uvjetom da su praćeni službenim zdravstvenim certifikatom (certifikatima) u skladu s obrascima navedenim u Prilogu A i Prilogu B.
   Članak 2.
   Ova se Odluka primjenjuje od 15. prosinca 2003.
   Članak 3.
   Ova je Odluka upućena državama članicama.
   
      Sastavljeno u Bruxellesu 2. prosinca 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 118, 21.4.1998., str. 1.
   
      (2)  SL L 302, 31.12.1972., str. 28.
   
      (3)  SL L 122, 16.5.2003., str. 36.
   
      (4)  SL L 62, 15.3.1993., str. 49.
   
      (5)  SL L 260, 11.10.2003., str. 21.
   
      (6)  SL L 316, 29.11.2003., str. 20.
   PRILOG A.
   
      
   
      
   
      
   
      
   
      
   PRILOG B.